Nyeste Skilderie af Kiøbenhavn, 1822-07-16
Kongel. Placat af 3 Juli d. A. - Vi Frederik den Siette, af Guds Naade Konge til Danmark, &c. &c., gjøre vitterligt: Da Vi have fundet, at den ved Forordningen af 2den November 1798 tilsigtede Betryggelse for Umyndige, der ved underordnede Retter ere fundne skyldige til legemlig Straf, kan opnaaes derved, at Omsorgen for disses Tarv i saa Henseende overlades til vedkommende Øvrighedspersoner, i Stedet for at Dommene, efter Forordningens Forskrift, inden de maae fuldbyrdes, skulde indsendes til Vort Danske Cancellie, hvilket paa de mere fraliggende Steder foraarsager Ophold og Forlængelse af den Domfældtes Arrest, saa have Vi allernaadigst anordnet og fastsat som følger: §. I. Den ved Forordningen af 2den November 1798 paabudne Jnd sendelse til Cancelliet af Domme, som i criminelle Sager overgaae Personer under 18 Aar, skal for Fremtiden bortfalde. – §. 2. Derimod skal vedkommende Øvrighed, som det ellers tilfalder at bedømme, om en Justitssag, uagtet det ei af den Paagieldende begieres, bør indstævnes til høiere Ret, ogsaa være bemyndiget til at afgjøre dette i Tilfælde, hvor den Domfældte er under fornævnte Alder, ved hvilken Afgjørelse den i Særdeleshed, haver paa det nøieste at undersøge, om der, med Hensyn til den Paagieldendes Tarv, maatte være nogen Grund til Appel, og i saa Fald, uagtet baade den Umyndige selv og dennes Forældre eller Værge erklære dem tilfredse med Dommen, foranstalte det Fornødne til sammes Jndankning. -§. 3. Jøvrigt følger det af sig selv, at Øvrigheden ogsaa, hvor der af andre Aarsager er Anledning til Appel i Overeensstemmelse med Lov og Anordninger, haver at indanke Dommen, ligesaavel naar den Domfældte er under 18 Aar, som naar han har opnaaet denne Alder. - Hvorefter alle Vedkommende sig allerunderdanigst have at rette. Forordning af 6 Juli d. A. - Vi Frederik den Sjette, af Guds Naade Konge til Danmark, &c. &c., gjøre vitterligt: at Vi, for at hæve den Menings Forskjellighed, der finder Sted med Hensyn til Maaden, hvorpaa der skal forholdes med de offentlige Jndkaldelser, som i visse Tilfælde skulle udstedes til Arvinger, allernaadigst have fundet for godt at befale, som følger: I. Proclamata og Jndkaldelser, som i Boer udstædes til Creditorer, skulle, naar ogsaa Jndkaldelse til Arvinger er nødvendig, tillige indeholde det fornødne Varsel til disse. 2. Hvor intet Varsel er at give til Creditorer, men dog offentlig Jndkaldelse til Arvinger er nødvendig, bør denne indrykkes i den danske Statstidende og vedkommende Provindsial-Avis, naar den Sum, der er at dele, udgjør mere, end 100 Rbdlr. Sølv. Overstiger den 1000 Rbdlr. Sølv, bør Kundgjørelsen tillige skee i Altona Mercur, derimod bortfalder al Bekjendtgjørelse, naar Summen er 100 Rbdlr. Sølv eller derunder. J slige smaae Boer bliver der, hvor Oplysning om Arvingerne og disses Opholdsteder mangler, at oppebie Aar og Dag fra den Tid, Skiftebehandlingen begyndte, hvorefter der bliver at forholde paa samme Maade som i de større Boer, hvor Jndkaldelsen er udløbet. 3. J Boer, hvor særskilt Jndkaldelse til Arvinger behøves, bliver Gebyhret herfor at beregne i Overeensstemmelse med Sportel-Reglementet 22de Marts 1814 §. 90; hvorimod der ikke, fordi baade Creditorer og Arvinger indvarsles ved een Jndkaldelse, maae tages mere, end enkelt Gebyhr efter bemeldte §. i Sportel-Reglementet. - Hvorefter alle Vedkommende sig allerunderdanigst have at rette.